پەیامنێر ئاژانس شەفەق نیوز وت:  نرخ دۆلار ئەمریکی وەرانەوەر دینار عراقی، شەوەکی ئمڕوو ، لەبۆرسەی کیفاح و حارسیە لە بەغداد پایتەخت، رەسیە ١٥٠٣٠٠ دینار عراقی وەرانوەر ١٠٠ دۆلار ئەمریکی.
رووژ پەنجشەممەی گوزەشتە، نرخ ١٠٠ دۆلار ئەمریکی رەسیە ١٥٠٤٠٠ دینار عراقی.
پەیامنێر ئاژانسمان وتیش: نرخ فرووشتن و سەنین لە دوکانەیل ناوخوەیی بەغداد داوەزیا، ک نرخ فرووشتن رەسیە ١٥٠٧٥٠ دینار عراقی وەرانوەر ١٠٠ دۆلار ئەمریکی، و نرخ سەنینی رەسیە ١٥٠٠٠٠ دینار عراقی.
لە هەولێر پایتەخت هەرێم کوردستان ، نرخ دۆلار لە بۆرسە هەمیش داوەزین توومار کرد، ک نرخ فرووشتن رەسیە ١٥٠٢٠٠ دینار عراقی وەرانوەر ١٠٠ دۆلار ئەمریکی، و نرخ سەنینی رەسیە ١٥٠١٠٠ دینار عراقی.
